TKS บวกแรง 7% นิวไฮรอบ 14 เดือน โบรกฯชูยีลด์สูง 10% แนะซื้อเป้า 11.70 บ.
TKS บวกแรง 7% นิวไฮรอบ 14 เดือน โบรกฯชูยีลด์สูง 10% แนะซื้อเป้า 11.70 บ.
29 ม.ค. 2564

ผู้สื่อข่าวรายงานว่า บริษัท ที.เค.เอส. เทคโนโลยี จำกัด (มหาชน)  หรือ TKS ณ เวลา 16.30 น. อยู่ 6.55 บาท บวก 0.45 บาท หรือ 7.38%  ด้วยมูลค่าซื้อขาย 138.65 ล้านบาท ราคาหุ้นนิวไฮรอบ 14 เดือน โดยเทียบตั้งแต่หุ้นยืนที่ระดับ 6.55 บาท เมื่อวันที่ 14 พ.ย.62

บล.ฟินันเซีย ไซรัส (+) TKS คาดว่ามูลค่าหุ้นของ TKS ถูกเกินไปโดยหากพิจารณาเพียงมูลค่า SYNEX ที่ถืออยู่ หัก Discount 20% จะเป็นมูลค่าของ TKS 10.70 บาท และประเมินมูลค่าธุรกิจสื่อสิ่งพิมพ์ด้วยตั้งสมมติฐานอย่างระมัดระวังด้วยวิธี DCF (WACC 7%, TG. 0% at 2033) ได้ 1 บาท จึงได้ราคาเป้าหมาย SOTP ที่ 11.70 บาท และคาดว่าจะให้ Dividend Yield 8-10% ต่อปี แนะนำ ซื้อ